Ministru kabineta rīkojuma projekta

**“****Par valstij piekrītošās būves** **“Mūsas tilts” Gailīšu pagastā, Bauskas novadā, nodošanu Bauskas novada pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Bauskas novada pašvaldības īpašumā valstij piekrītošu būvi - tiltu (būves kadastra apzīmējums [4060](https://www.kadastrs.lv/properties/2600001757?options%5Borigin%5D=property) 001 0021 009) “Mūsas tilts”, Gailīšu pagastā, Bauskas novadā (turpmāk - Būve), lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.P**rojekts stāsies spēkā tā parakstīšanas brīdī.** |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 421. pants, 43. pants un likuma “Par pašvaldībām” 15.panta pirmās daļas 2.punkts.Bauskas novada domes 2019.gada 19.decembra sēdes lēmums (prot. Nr. 17, 19. p.) „Par inženierbūves “Mūsas tilts” Gailīšu pagastā pārņemšanu Bauskas novada pašvaldības īpašumā”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 27.martā ir stājies likumīgā spēkā Rīgas pilsētas Vidzemes priekšpilsētas tiesas 2019. gada 6.marta spriedums lietā Nr. C30545318, ar kuru tiesa konstatēja juridisko faktu, ka Būve ir bezīpašnieka lieta, kas piekrīt Latvijas valstij.Pamatojoties uz Valsts ieņēmumu dienesta 2019. gada 30. septembra valstij piekritīgā nekustamā īpašuma pieņemšanas un nodošanas aktu Nr. 001520, Būve ir pārņemta valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības “Valsts nekustamie īpašumi” pārvaldīšanā.Valstij piekrītošā būve ir inženierbūve – tilts.Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) Būves platība ir 788 kv.m., galvenais lietošanas veids: 2141 - Tilti un estakādes.Būves kadastrālā vērtība 2020.gada 1.janvārī noteikta 238 261 *euro.*Būves apjoma rādītāji: Platums – 5.4 m, laukums – 788 kv.m (Autoceļa un dzelzceļa dzelzsbetona un metāla laidumu tilti), garums – 146 m, augstums – 11 m.Atbilstoši NĪVKIS datiem Būve šķērso zemes vienības: 1. Nekustamā īpašuma “Mūsas trase” (nekustamā īpašuma kadastra Nr. 4060 001 0021) Gailīšu pagastā, Bauskas novadā, sastāvā esošo zemes vienību “Mūsas trase” (zemes vienības kadastra apzīmējums 4060 001 0021) Pamūšā, Gailīšu pagastā, Bauskas novadā, zemes vienības īpašnieks ir sabiedrība ar ierobežotu atbildību "Race Land Musa";
2. Nekustamā īpašuma “Mūsa” (nekustamā īpašuma kadastra Nr.4060 001 0066) Gailīšu pagastā, Bauskas novadā, sastāvā esošo zemes vienību (zemes vienības kadastra apzīmējums 4060 001 0066), statuss – valsts īpašumā uz likuma pamata, lietošanas mērķis: 0301 - Publiskie ūdeņi. Zemes vienības tiesiskais valdītājs – Bauskas novada pašvaldība;

3. Nekustamā īpašuma “Mūsa” (nekustamā īpašuma kadastra Nr.4050 002 0214) Ceraukstes pagastā, Bauskas novadā, sastāvā esošo zemes vienību (zemes vienības kadastra apzīmējums 4050 005 0148), statuss – valsts īpašumā uz likuma pamata, lietošanas mērķis: 0301 – Publiskie ūdeņi. Zemes vienības tiesiskais valdītājs – Bauskas novada pašvaldība; 4. Nekustamā īpašuma “A-7-sporta komplekss Mūsa” (nekustamā īpašuma kadastra Nr.4050 005 0119) Ceraukstes pagastā, Bauskas novadā, sastāvā esošo zemes vienību (zemes vienības kadastra apzīmējums 4050 005 0119), statuss – pašvaldībai piekritīgā zeme, lietošanas mērķi: 1101 – Zeme dzelzceļa infrastruktūras zemes nodalījuma joslā un ceļu zemes nodalījuma joslā. Zemes vienības tiesiskais valdītājs - Bauskas novada pašvaldība.Būve tiek izmantota auto satiksmei.Likuma „Par pašvaldībām” 21. panta pirmās daļas 17. punkts paredz pašvaldības tiesības lemt par pašvaldības nekustamā īpašuma atsavināšanu, ieķīlāšanu vai privatizēšanu, kā arī par nekustamās mantas iegūšanu pašvaldības īpašumā.Bauskas novada dome 2019.gada 19.decembra sēdē ir pieņēmusi lēmumu (prot. Nr. 17, 19. p.) „Par inženierbūves “Mūsas tilts” Gailīšu pagastā pārņemšanu Bauskas novada pašvaldības īpašumā”, kurā pašvaldība norādījusi, ka Bauskas novada Gailīšu pagastā pie sporta kompleksa “Mūsa” atrodas tilts, kurš šķērso Mūsas upi. Tam no vienas puses piekļaujas pašvaldības A kategorijas autoceļš “A7-Sporta komplekss” un no otras puses pašvaldības A kategorijas autoceļš “Sporta komplekss – Baloži”. Vairāk kā 30 gadus šo tiltu izmanto Gailīšu pagasta iedzīvotāji, lai nokļūtu uz valsts autoceļa A7. Bauskas novada pašvaldība, gādājot par savas administratīvās teritorijas labiekārtošanu un iedzīvotāju drošību, ir ieinteresēta tilta īpašuma tiesību sakārtošanā, lai uzsāktu nepieciešamos remontdarbus.Ievērojot iepriekš minēto, Bauskas novada dome ir nolēmusi pārņemt Būvi pašvaldības autonomo funkciju nodrošināšanai. Pārņemot Būvi Pašvaldības īpašumā, tā varēs realizēt likuma „Par pašvaldībām” 15. panta pirmās daļas 2. punktā noteikto pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana). Ievērojot minēto un to, ka valsts akciju sabiedrības “Valsts nekustamie īpašumi” (turpmāk – VNĪ) rīcībā nav informācijas par Būves nepieciešamību valsts iestāžu funkciju nodrošināšanai, kā arī tā nav piemērota VNĪ saimnieciskās darbības veikšanai, VNĪ Īpašumu izvērtēšanas komisija 2019.gada 31.oktobrī (prot. Nr.IZKP-19/47, 5.5.apakšpunkts) pieņēmusi lēmumu sagatavot un virzīt izskatīšanai Ministru kabineta rīkojuma projektu par Būves nodošanu bez atlīdzības Bauskas novada pašvaldības īpašumā pašvaldības autonomo funkciju nodrošināšanai, vienlaikus Ministru kabineta rīkojuma projektā paredzot pilnvarojumu Bauskas novada pašvaldībai parakstīt nostiprinājuma lūgumu par minētās Būves ierakstīšanu zemesgrāmatā uz valsts vārda Finanšu ministrijas personā vienlaikus ar Bauskas novada pašvaldības īpašuma tiesību nostiprināšanu zemesgrāmatā.Pēc būves īpašuma tiesību nostiprināšanas zemesgrāmatā uz Bauskas novada pašvaldības vārda veidosies piespiedu dalītais īpašums starp Būves īpašnieku (Bauskas novada pašvaldību) un zemes īpašnieku (SIA "Race Land Musa"), nodibinot piespiedu nomas attiecības. Nepieciešamības gadījumā Bauskas novada pašvaldības kompetencē būs risināt jautājumu par būves uzturēšanai nepieciešamās zemes vienības “Mūsas trase” (zemes vienības kadastra apzīmējums 4060 001 0021) Pamūšā, Gailīšu pagastā, Bauskas novadā, daļas, ja zemes vienības reālā sadale ir tiesiski iespējama, atsavināšanu sabiedrības vajadzībām normatīvajos aktos noteiktā kārtībā.Lai izvairītos no dalītā īpašuma tiesisko attiecību pastāvēšanas tika izvērtēta arī iespēja apvienot Būvi ar nekustamo īpašumu “A-7-sporta komplekss Mūsa” (nekustamā īpašuma kadastra Nr.4050 005 0119) Ceraukstes pagastā, Bauskas novadā, kura sastāvā ir Bauskas novada pašvaldībai piekritīgā zemes vienība (zemes vienības kadastra apzīmējums 4050 005 0119). Ņemot vērā Atsavināšanas likuma 3.pantā paredzētos citus publiskas personas mantas atsavināšanas veidus, tai skaitā pārdodot par brīvu cenu (ja būvi iegūst īpašumā zemes vienības īpašnieks, pārdošanas cena ir vienāda ar nosacīto cenu - Atsavināšanas likuma 37.panta pirmās daļas 4.punkts) vai apmainot pret citu mantu (Atsavināšanas likuma 38.pants), VNĪ 18.03.2020. vēstulē Nr.3/1-1/2583 lūdza Bauskas novada pašvaldībai izvērtēt iespēju iegādāties Būvi pašvaldības īpašumā par nosacīto cenu vai arī mainīt pret līdzvērtīgu nekustamo īpašumu.Bauskas novada pašvaldība 30.03.2020. vēstulē Nr.Nr.2-16/543 norāda, ka 2019.gada 19.decembra sēdē pieņemot lēmumu (prot. Nr. 17, 19. p.) „Par inženierbūves “Mūsas tilts” Gailīšu pagastā pārņemšanu Bauskas novada pašvaldības īpašumā”, Bauskas novada dome ir atbalstījusi Būves iegūšanu īpašumā bez atlīdzības, pašvaldības autonomo funkciju realizēšanai. Pašvaldība ir izvērtējusi Būves faktisko stāvokli, nepieciešamību gādāt par savas administratīvās teritorijas labiekārtošanu un iedzīvotāju drošību, savas finansiālās iespējas. Saskaņā ar Būvniecības likuma 9.panta un 21.panta noteikumiem, par būves lietošanas drošību, mehānisko stiprību un stabilitāti būves ekspluatācijas laikā atbild īpašnieks. Tā kā Būve ilgstoši ir bijusi bezīpašnieka manta, tai 30 gadu laikā nav bijusi nodrošināta uzturēšana atbilstoši Būvniecības likuma prasībām, līdz ar to pēc iespējas ātrāk ir jāveic Būves tehniskā apsekošana un nepieciešamie remontdarbi. Bauskas novada dome, plānojot budžetu, ir paredzējusi līdzekļus Būves tehniskajai apsekošanai.Ņemot vērā minēto, Bauskas novada dome noraida iespēju iegādāties Būvi, ievērojot Atsavināšanas likuma 3.pantā paredzētos citus publiskas personas mantas atsavināšanas veidus, tai skaitā pārdodot par brīvu cenu (ja būvi iegūst īpašumā zemes vienības īpašnieks, pārdošanas cena ir vienāda ar nosacīto cenu - Atsavināšanas likuma 37.panta pirmās daļas 4.punkts) vai apmainot pret citu mantu (Atsavināšanas likuma 38.pants).VNĪ un Bauskas novada pašvaldība 2019.gada 23.decembrī ir noslēgusi “Inženierbūves “Mūsas tilts” (kadastra apzīmējums 4060 001 0021 009) Gailīšu pagastā, Bauskas novadā, lietošanas līgumu”, saskaņā ar kuru VNĪ nodod un Bauskas novada pašvaldība pieņem Būvi bezatlīdzības lietošanā likuma “Par pašvaldībām” 15. panta pirmās daļas 2. punktā noteiktās pašvaldības autonomās funkcijas – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana u.c.) nodrošināšanai. Minētais līgums ir spēkā līdz brīdim, kad tiek pieņemts Ministru kabineta rīkojums par Būves nodošanu Bauskas novada pašvaldības īpašumā un parakstīts Būves nodošanas un pieņemšanas akts, bet ne ilgāk kā 5 gadus no līguma spēkā stāšanās dienas. Citi Būves lietošanas vai nomas līgumi nav noslēgti.Atsavināšanas likuma 42.1 panta trešajā daļā noteikts, ka visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi. Finanšu ministrija nav vienojusies ar Bauskas novada pašvaldību par citādu rīcību, kā minēts tiesību normā, līdz ar to visas ar Būves reģistrēšanu saistītās darbības (t.sk. ar būves kadastrālo uzmērīšanu saistītās darbības) normatīvajos aktos noteiktajā kārtībā veiks Bauskas novada pašvaldība par saviem budžeta līdzekļiem.Rīkojuma projekts paredz pilnvarot Bauskas novada pašvaldību parakstīt nostiprinājuma lūgumu par Būves īpašuma tiesību ierakstīšanu zemesgrāmatā uz valsts vārda Finanšu ministrijas personā, kā arī veikt citas nepieciešamās darbības būves ierakstīšanai zemesgrāmatā. Būve tiks ierakstīta zemesgrāmatā kā patstāvīgs nekustamais īpašums uz valsts vārda Finanšu ministrijas personā vienlaikus ar Bauskas novada pašvaldības īpašuma tiesību nostiprināšanu, ievērojot likuma "Par nekustamā īpašuma ierakstīšanu zemesgrāmatā" 13.pantā noteikto.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Republikas Finanšu ministrija, VNĪ. |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Bauskas novada pašvaldības iedzīvotāji un pārējās personas, kas varēs izmantot sakārtotu infrastruktūru Bauskas novadā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2020. gads** | Turpmākie trīs gadi (*euro*) |
| **2021.** | **2022.** | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2021.gadu | izmaiņas, salīdzinot ar kārtējo 2022.gadu | izmaiņas, salīdzinot ar kārtējo 2022.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts neskar valsts budžetu. Bauskas novada pašvaldībai radīsies izdevumi, veicot nepieciešamās darbības Būves ierakstīšanai zemesgrāmatā uz valsts vārda Finanšu ministrijas personā, kā arī pārreģistrējot to uz sava vārda. Bauskas novada pašvaldība segs arī izdevumus, kas saistīti ar Būves uzturēšanu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā *Tiesību aktu projekti* un Finanšu ministrijas mājas lapā – sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ un Bauskas novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Deņisova 25600849

mara.denisova@vni.lv